Viborger Samler, 1842-10-13
Kjøbenhavn. Under 3die d. M. har Hs. M. Kongen allernaadigst bifaldet, at følgende Priisopgaver for de Studerende ved Kjøbenhavns Universitet udsættes i det academiske Aar 1842. 43 (hvilke samtlige vi herved meddele paa Dansk.) Theologi, Da de nyeste critiske Undersøgelser over det nye Testamentes Skrifter have henvendt Opmærksomheden paa den Betydning, som det nye Testamentes Apocrophehave, med Hensyn til Christendommens Belysning og Forsvar, forlanges der en Sammenligning mellem de historiske Bøger blandt disse og de ligeartede canoniske, i Henseende til Jndhold og Form. - Lovkyndighed: Det undersøges hvorledes den danske Familierets Grundsætninger i Tidernes Løb have udviklet og forandret sig. - Medicin. Hvilken Jndflydelse have de nyere Forskninger og Opdagelser i Physiologien havt paa Læren om Lægemidlernes Virkemaade. Philosophi: Efter en forudskikket almindelig Sammenligning imellem Fichtianismen og Spinozismen eftervises disse philosophiske Systemers Afvigelse i Bestemmelsen af det Godes Begreb, og dernæst godtgjøres det, hvorvidt ethvert af Systemerne i denne Henseende maa antages at have truffet det Sande. – Mathematik: At udvikke Principerne for de algebraiske rationale Functioners Decomposition og Udvikling i uendelige Rækker, og derhos vise disse Rækkers vigtigste Egenskaber. – Historie: Af Kilderne, især nordiske og engelske, at oplyse, hvilken Jndflydelse den politiske Forbindelse mellem Danmark og England i den første Halvdeel af det 11te Aarhundrede havde paa det førstnævnte Riges borgerlige og kirkelige Forfatning, og paa dets Culturtilstand, overhovedet. – Philologi: At undersøge, hvilke Spor der i Euripides's Tragvedier findes til den Tids Philosophi Æsthetik: At oplyse, hvorvidt det danske Sprog, især det poetiske, har faaet sin høiere Dannelse af det tydske, hvorvidt ikke. - Naturhistorie: Der forlanges en fuldstændig anatomisk Undersøgelse af Lugtenerverne fra deres Oprindelse, denne indbefattet, til deres Fordeling i Lugteorganet hos Fleertallet af de indenlandske Fiskeslægter af de benede Fisk, med Angivelse af de undersøgte Arter. Herved tages ullige Hensyn til de ældre Forfatteres Arbeider. Beskrivelserne maae oplyses med de nødvendigste Tegninger. (Til dennes Besvarelse gives 2 Aar efter kgl. Resol. 22de Jan. 1830.) - Chemi, Der ønskes udviklet og oplyst, hvilke chemiske Undersøgelser vi fortrinligen skylde Nutidens Lære om Ætherarterne og dermed nærmest beslægtede Stoffer. Jndisk-orientalsk Philologi, Af Texten i Hitopadesas at udlede Grundtrækkene af Sanscritsprogets Syntax. (Og.) Docent i Statsoeconomien, Cand. jur. Bergsøe, agter at udgive det danske Monarchies Statistik. Det Første Hefte af dette Værk, om hvilket man er berettiget til at have de bedste Forhaabninger, vil allerede udkomme i næste Maaned. (Rd. Av.) Det synes at bekræfte sig, hvad man engang har fortalt, at Politiet har anbefalet Mag. Lindberg at holde sine Statsgjældsafbetalingsselskabsforsamlinger mindre offentlige, hvorved Optrin kunde undgaaes, der true med at forstyrre den offentlige Fred. Paa tvende Mandage have nemlig kun Medlemmerne ved Hjælp af Billetter havt Adgang til de i store Kongensgage holdte Forsamlinger, og Alt er gaaet stille og roligt af. Jøvrigt gaaer Sagen kun langsomt frem; der skal i det Hele taget være indkommet henved 400 Rbd. til Statsgjældsafbetalingen, og man kan næsten sige, at Sagen snarere gaaer tilbage end fremad; thi Administrationsomkostningerne og den patriotiske Hr. Hansens Reiser koste sikkert meer end 400 Rbd. og 400 til, og det er troligt, at Finantserne snarere blive ringere end bedre ved det hele Project. (Ab. Av.)